31/12/2021 | Administración LocalMunicipal
A Coruña
Xestión Tributaria
Aprobación definitiva do expediente de aprobacion da ordenanza fiscal núm.23 e modificación das ordenanzas fiscais núm.6, 54 e 55 para o exercicio 2022

ANUNCIO APROBACIÓN DEFINITIVA DO EXPEDIENTE DE APROBACION DA ORDENANZA FISCAL Nº 23 E MODIFICACIÓN DAS ORDENANZAS FISCAIS Nº 6, 54 E 55 PARA O EXERCICIO 2022 O Excmo. Concello Pleno, en sesión celebrada o día 30 de decembro de 2021 acordou aprobar definitivamente o expediente de aprobación da nova ordenanza fiscal número 23 reguladora da taxa por utilización privativa e aproveitamentos especias constituídos no solo, subsolo e voo da vía pública a favor de empresas explotadoras de servizos de telefonía móbil e a modificación das ordenanzas fiscais número 6 reguladora da taxa pola prestación do servizo de recollida e tratamento de lixo e residuos sólidos urbanos, ordenanza fiscal número 54 reguladora do Imposto sobre Actividades Económicas e a ordenanza fiscal nº 55 reguladora do Imposto sobre Construcións, Instalacións e Obras Aos efectos do previsto no art.17.4 do Real Decreto Lexislativo 2/2004, publícase o texto íntegro da ordenanza fiscal nº 23 e o das modificacións introducidas nas Ordenanzas Fiscais, 6, 54 e 55 do concello da Coruña. Faise constar expresamente que os textos aprobadas entrarán en vigor o día 1 de xaneiro de 2022. De conformidade co establecido no art.19.1 do Real Decreto Lexislativo 2/2004 e art.10, 25 e 46 da Lei 29/1998, de 13 de xullo, Reguladora da Xurisdición Contencioso-Administrativa, contra o presente acordo e contra as modificacións introducidas nos textos das Ordenanzas Fiscais, os interesados poderán interpoñer directamente o recurso contencioso administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. Igualmente, poderán interpoñer calquera outro que estimen procedente. A Coruña, 30 de decembro de 2021 O Director da Área de Economía, Facenda e Réxime Interior Manuel Angel Jove Losada ANEXO: ORDENANZA FISCAL Nº 23, REGULADORA DA TAXA POLA UTILIZACIÓN PRIVATIVA E APROVEITAMENTOS ESPECIAIS CONSTITUÍDOS EN SOLO, SUBSOLO E VOO DA VÍA PÚBLICA A FAVOR DE EMPRESAS EXPLOTADORAS DE SERVIZOS DE TELEFONÍA MÓBIL ARTÍCULO 1: DISPOSICIÓNS XERAIS, NATUREZA E OBXECTO En uso das facultades concedidas polos artigos 4 e 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 a 19 do texto refundido da Lei reguladora das Facendas Locais, aprobado por Real Decreto Lexislativo 2/2004, do 5 de marzo, o Concello da Coruña establece a Taxa por Utilización Privativa e Aproveitamentos Especiais Constituídos no Solo, Subsolo ou Voo da Vía Pública a favor de Empresas Explotadoras de Servizos de Telefonía Móbil, que se rexerá por medio de ordenanza fiscal, cuxas normas atenden ao previsto no artigo 24.1. a) e concordantes do citado texto refundido. ARTICULO 2. FEITO IMPOÑIBLE: 1. Constitúe o feito impoñible da taxa a utilización privativa ou aproveitamento especial constituído no solo, subsolo ou voo das vías públicas municipais e outros bens de uso público municipal, por empresas explotadoras de servizos de telefonía móbil cuxos servizos se presten mediante utilización total ou parcial de recursos da súa titularidade tales como antenas, microceldas, redes ou instalacións que ocupen materialmente o dominio público municipal.2. Considerase prestado dentro do termo municipal da Coruña todos os servizos que pola súa natureza, dependan ou estean relacionados directa ou indirectamente co aproveitamento do voo, solo ou subsolo da vía pública ou estean en relación. ARTÍCULO 3 SUXEITO PASIVO Son suxeitos pasivos da taxa as empresas ou entidades explotadoras de servizos de telefonía móbil, con independencia do carácter publico ou privado das mesmas, titulares das correspondentes antenas, microceldas, redes ou instalacións a través das que se efectúen as comunicacións. ARTIGO 3. RESPONSABLES Os supostos de responsabilidade, sexa subsidiaria ou solidaria, serán os previstos na normativa tributaria. ARTIGO 4. EXENCIÓNS E BONIFICACIÓNS Non se concederán máis exencións ou bonificacións que as expresamente previstas nas leis ou as derivadas da aplicación dos tratados internacionais. ARTIGO 5. COTA TRIBUTARIA.1. A cota tributaria, en función dos recursos útiles para a telefonía móbil instalados neste concello e do valor de referencia do solo municipal, cuantificarase individualizadamente para cada entidade operadora mediante a aplicación da seguinte fórmula de cálculo: CT = €/m² básico x CPM x FCA x S x T Onde CT é a cota tributaria de cada suxeito pasivo, fixada en función dos seguintes parámetros: a) €/m² básico: 33,27 euros/m² b) CPM: Coeficiente de ponderación dos servizos móbiles respecto á totalidade de servizos de comunicacións prestados pola empresa ou entidade obrigada a tributar. Exprésase nunha porcentaxe determinada para cada empresa ou entidade operadora en función do seu número de liñas móbiles prepago e pospago sobre o total das súas liñas fixas e móbiles activas no concello á data de devindicación. c) FCA: Factor de corrección do aproveitamento cifrado nun coeficiente de 0,30 aplicable a aquelas empresas ou entidades obrigadas a tributar cuxo número de liñas móbiles prepago e pospago activas no Concello da Coruña non supere as 8000 liñas. d) S: Superficie ocupada pola empresa ou entidade operadora. Fixarase aplicando aos metros lineais de apertura de gabias ou canalizacións executadas polo empresa ou entidade obrigada a tributar, o ancho de reserva marcado polo Servizo de Infraestruturas do Concello para a instalación de rede de telecomunicacións que é como mínimo de 0,40 m2 por cada metro lineal. e) T: Tempo de duración da utilización privativa ou aproveitamento especial, expresado na unidade correspondente ao ano ou, no seu caso, fracción trimestral deste (1; 0,25; 0,5 ou 0,75). 2. Naqueles casos nos que o importe da cota tributaria, calculada consonte ao disposto no apartado anterior, dividido pola superficie ocupada pola empresa ou entidade obrigada a tributar sexa igual ou exceda de 16,63 euros/m², o parámetro a que se refire a letra a) do apartado anterior será de 16,63 euros/m², e o cálculo da cota será o resultado de multiplicar a dita cantidade pola superficie e o tempo, non sendo de aplicación o factor FCA. ARTIGO 6. PERÍODO IMPOSITIVO E DEVINDICACIÓN DA TAXA A presente taxa ten natureza periódica, devindicándose o primeiro día do período impositivo, que coincidirá co ano natural, salvo nos supostos de inicio ou cese no uso privativo ou o aproveitamento especial, en que o período impositivo se axustará a estas circunstancias, rateándose a cota por trimestres naturais, completos, consonte ás seguintes regras: a) Nos supostos de alta, o período impositivo coincidirá cos trimestres naturais que resten para finalizar o exercicio, computándose dende aquel en que se inicia a utilización privativa ou o aproveitamento especial. b) Nos supostos de baixa, o período impositivo coincidirá cos trimestres naturais transcorridos dende o inicio do exercicio, computándose aquel no que se produce o cesamento da utilización privativa ou aproveitamento especial. ARTIGO 7. NORMAS DE XESTIÓN 1. As empresas ou entidades obrigadas a tributar deberán presentar, antes do 31 de xaneiro de cada ano, declaración comprensiva dos datos que a continuación se especifican, referidos todos eles á data de devindicación, a efectos de que pola Administración tributaria municipal se practique a liquidación anual que a cada empresa ou entidade obrigada a tributar corresponda: a) Número de liñas de telefonía móbil, prepago e postpago, activas no Concello da Coruña correspondentes a persoas abonadas con enderezo no termo municipal. b) Número de liñas de telefonía fixa activas no Concello da Coruña correspondentes a persoas abonadas con enderezo no termo municipal. c) Número de microceldas, repetidores ou elementos similares instalados no termo municipal. d) Lonxitude da rede da súa propiedade que ocupe dominio público municipal no termo municipal da Coruña. No caso de non declararse a lonxitude tomarase como valor o 25% da lonxitude de eixos varios en solo urbano no Concello da Coruña. O servizo de Planeamento do Concello da Coruña indica que a lonxitude de eixos viarios no solo urbano do termo municipal da Coruña é de 316.213,42 metros.2. As liquidacións que se emitan en base a estes datos terán o carácter de provisionais ata que, realizadas as comprobacións oportunas, se practique liquidación definitiva ou transcorra o prazo de prescrición de catro anos contados dende o día seguinte a aquel en que finalice o prazo de presentación a que se refire o apartado 1 do presente artigo. ARTIGO 8. INFRACCIÓNS E SANCIÓNS En todo o relativo a infraccións tributarias e as súas distintas calificacións, así como as sancións que ás mesmas correspondan, aplicaráselle o disposto na vixente Lei xeral tributaria, e normativa regulamentaria que a desenvolva, así como na Ordenanza xeral de xestión, recadación e no Regulamento de inspección do Concello da Coruña. DISPOSICIÓN FINAL. A presente ordenanza fiscal consta de oito artigos e foi aprobada polo pleno en sesión celebrada o 30 de decembro de 2021, entrará en vigor o día 1 de xaneiro de 2022 e producirá efectos en tanto non se acorde a súa modificación ou derogación ORDENANZA FISCAL Nº 6, REGULADORA DA TAXA POLA PRESTACIÓN DO SERVIZO DE RECOLLIDA E TRATAMENTO DE LIXO E RESIDUOS SÓLIDOS URBANOS ARTIGO 4. BENEFICIOS FISCAIS.1. Tributarán por cota cero, na tarifa de vivenda, os contribuíntes beneficiarios da Renda de Inserción Social de Galicia e os acollidos a réximes protectores de carácter público análogos ao mencionado e aqueles suxeitos pasivos que acrediten que os ingresos familiares, obtidos por calquera concepto, non rebasen o Indicador Público de Renda de Efectos Múltiples (IPREM). 2. Naqueles casos nos que o suxeito pasivo acredite que os ingresos familiares, obtidos por calquera concepto, non rebasen a cantidade de multiplicar o Indicador Público de Renda de Efectos Múltiples (IPREM) por 1,5, a cota tributaria será o resultado de multiplicar o coeficiente de 0,25 pola tarifa prevista para as vivendas.3. No caso de que a vivenda pertenza a unha familia numerosa ou familia monoparental, a cota tributaria será o resultado de multiplicar o coeficiente de 0,5 pola tarifa prevista para as vivendas Para ter dereito á obtención destas tarifas, o interesado deberá cumprir os seguintes requisitos: - Que o suxeito pasivo sexa titular do contrato de subministro de auga con EMALCSA. - Que o suxeito pasivo se encontre empadroado e resida na vivenda para a que solicita a aplicación da tarifa indicada. - Os ingresos familiares entenderanse como ingresos na unidade convivencial, entendendo por tales os dos empadroados así como aqueles que residan habitualmente na vivenda e poidan xustificarse por calquera medio válido en Dereito. Ós efectos do cálculo dos ingresos consideraranse os do exercicio da solicitude da bonificación no caso de pensións ou prestacións sociais e os do exercicio anterior no caso de salarios ou outros rendementos. Estes exercicios serán os de comparación co IPREM. - No caso de familias numerosas deberán acompañar a solicitude do título de familia numerosa vixente a 1 de xaneiro do exercicio no que deba producirse a aplicación da cota indicada no punto 3 deste artigo. No caso de familias monoparentais deberán acompañar a solicitude do certificado emitido pola Xunta de Galicia ou órgano da CC. AAA correspondente equivalente e que acredite a condición de familia monoparental vixente a 1 de xaneiro do exercicio no que deba producirse a aplicación da cota indicada no punto 3 deste artigo.4. Naqueles casos nos que o suxeito pasivo acredite a utilización dun composteiro entregado polos servizos municipais de medio ambiente para realizar compostaxe, a cota tributaria será o resultado de multiplicar o coeficiente de 0,5 pola tarifa prevista para as vivendas. Esta cota reducida terá unha vixencia durante a vida útil do composteiro que se presume de catro anos tras a contar desde a entrega polos servizos municipais. Os técnicos de Medio Ambiente poderán solicitar en calquera momento que polo suxeito pasivo se acredite a utilización do composteiro ou a realización de comprobacións respecto da utilización do composteiro entregado para a compostaxe. As solicitudes para a aplicación destas tarifas serán enviadas desde o departamento de Facenda aos Servizos municipais de Medio Ambiente que valorando que se reúnen os requisitos esixidos, formularán o informe sobre a súa concesión. A resolución correspóndelle á Xunta de Goberno Local, sen prexuízo das delegacións outorgadas por esta. ARTIGO 5. BASES DE GRAVAME E TARIFAS.2.7 No caso dos centros comerciais que tiveran que contratar ou teñan contratado un xestor autorizado para a recollida, transporte e tratamento da totalidade dos seus residuos comerciais, minorase a tarifa a aplicar, segundo a súa actividade nun 50%. 3 Hostalería: EUROS /ANO 3.1 Hoteis, moteis, residencias, pensións, fondas, casas de hóspedes, vivendas de uso turístico e establecementos análogos dedicados exclusivamente á hospedaxe, e que poidan servir almorzos pero non outra clase de comidas. Por habitación: 10,33 En todo caso a cota tributaria a pagar pola actividade deste epígrafe non poderá ser inferior a 66,86 euros. DISPOSICIÓN TRANSITORIA Primeira: A partir do 1 de xaneiro e ata o 31 de marzo do 2022 poderán presentarse solicitudes para que sexan de aplicación no exercicio 2022, as tarifas reguladas no apartado 3 do artigo 4 da presente ordenanza. Unha vez rematado o dito prazo, as solicitudes terán efectos para o período impositivo seguinte. DISPOSICIÓN FINAL. A presente ordenanza fiscal, que consta de oito artigos, foi aprobada polo pleno na sesión realizada o 30 de decembro de 2021, entrará en vigor o día 1 de xaneiro do 2022 e permanecerá en aplicación ata que se acorde a súa modificación ou derrogación. ORDENANZA FISCAL Nº 54, REGULADORA DO IMPOSTO SOBRE AS ACTIVIDADES ECONÓMICAS, ARTIGO 6. BONIFICACIÓNS 7. Unha bonificación de ata o 10% da cota correspondente para os suxeitos pasivos que cun importe neto de cifra de negocios comprendido entre un e dous millóns de euros tributen por cota municipal e teñan un rendemento neto da actividade económica negativo. A porcentaxe de bonificación, en función do tramo de rendemento neto da actividade negativo, determinarase conforme á seguinte táboa: Tramo de rendemento neto negativo Porcentaxe bonificación Ata 50.000 euros 6% Ata 100.000 euros 8% Máis de 100.000 euros10% Aos efectos da bonificación por rendemento neto da actividade económica negativo teranse en conta as seguintes regras: 1.ª Entenderase como rendemento neto dos suxeitos pasivos do Imposto sobre Sociedades a base impoñible deste tributo, sen incluír para estes efectos as compensacións de bases impoñibles negativas de períodos anteriores nin os beneficios ou perdas procedentes de activos non correntes.2.ª Cando se trate de suxeitos pasivos do Imposto sobre a Renda de Non Residentes, entenderase como rendemento neto a renda imputable aos establecementos permanentes procedente de actividades ou explotacións económicas desenvoltas polos mesmos. Nos casos de rendas obtidas sen establecemento permanente, o rendemento neto a considerar será a suma das bases impoñibles procedentes das actividades ou explotacións económicas realizadas en España sen o devandito establecemento consignadas nas declaracións presentadas durante o ano natural de que se trate.3.ª Con respecto ás entidades a que se refire o artigo 35.4 da Lei 58/2003, do 17 de decembro, Xeral Tributaria, considerarase o rendemento neto procedente das actividades ou explotacións, sen incluír, en ningún caso, os beneficios ou perdas procedentes do alleamento de bens afectos ás devanditas actividades ou explotacións.4.ª Cando unha entidade forme parte dun grupo de sociedades no sentido do artigo 42 do Código de Comercio, o rendemento neto a considerar será a base impoñible, determinada segundo a regra 1.ª anterior, do conxunto das entidades pertencentes ao devandito grupo. As bonificacións establecidas neste artigo terán carácter rogado e deberán ser concedidas expresamente aos suxeitos pasivos que o soliciten e acrediten reunir as condicións requiridas, segundo o establecido no artigo seguinte. As bonificacións previstas neste artigo deberán solicitarse durante o primeiro trimestre do exercicio ao que se vaian aplicar. As presentadas fóra do dito período producirán efectos para o exercicio seguinte. As bonificacións reguladas no presente artigo non son aplicables simultaneamente. No caso de que o suxeito pasivo teña dereito a dúas ou máis, gozará da máis alta. ARTIGO 7. NORMAS DE XESTIÓN Este imposto poderá esixirse ben por recibo, seguindo o procedemento que establecen os artigos 13 a 16 e concordantes do Real decreto 243/1995, do 17 de febreiro, ben en réxime de autoliquidación, conforme ao establecido no artigo 90.4 do Real decreto lexislativo 2/2004, utilizando os suxeitos pasivos, neste suposto, os impresos que para tal fin dispoña a Administración Municipal. Para tales efectos facúltase a Xunta de Goberno Local para optar por calquera das dúas posibilidades, establecer a norma de xestión e aprobar os correspondentes modelos. Non será necesaria a notificación expresa das modificacións reflectidas na matrícula anual do imposto, cando estas proveñan de declaracións, documentos ou impresos presentados polo obrigado tributario ou o seu representante, salvo que se modificase o consignado neles. Para gozar das bonificacións establecidas no artigo anterior, os suxeitos pasivos deberán solicitar expresamente a súa concesión, acreditando as circunstancias seguintes: – Para os supostos regulados no apartado 1 do artigo 6 da presente ordenanza: Que o suxeito pasivo non exercese anteriormente a mesma actividade ou outra incluída no mesmo grupo de tarifas do imposto. – Para os supostos regulados no apartado 2 do artigo 6 da presente ordenanza: Que se realizaron os contratos requiridos, o que acreditará mediante a presentación de copias compulsadas deles e altas ou documentos de cotización na Seguridade Social. As solicitudes serán enviadas, coa documentación que hai que presentar e un informe respecto do cumprimento das condicións establecidas na presente ordenanza, aos servizos municipais de Emprego que, valorando as restantes circunstancias, formularán o informe proposta sobre a súa concesión. A resolución correspóndelle á Xunta de Goberno Local, sen prexuízo das delegacións outorgadas por esta. – Para os supostos regulados no apartado 7 do artigo 6, como documentación acreditativa do rendemento neto da actividade económica negativo a seguinte documentación: Por, as declaracións do Imposto sobre Sociedades, Imposto sobre a Renda de non Residentes ou do Imposto sobre a Renda das Persoas Físicas, cuxo prazo de presentación finalizase o ano anterior ao do pagamento do imposto ou, no caso de non residentes sen establecemento permanente a do ano natural posterior inmediato a aquel en que a suma das bases impoñibles sexa negativa así como calquera outra documentación necesaria para o cálculo do rendemento neto definido anteriormente DISPOSICIÓN FINAL. A presente ordenanza fiscal, que consta de sete artigos, foi aprobada polo pleno na sesión realizada o 30 de decembro de 2021, entrará en vigor o día 1 de xaneiro do 2022 e aplicarase mentres non se acorde a súa derrogación ou modificación. ORDENANZA FISCAL Nº 55 REGULADORA DO IMPOSTO SOBRE CONSTRUCIÓNS, INSTALACIÓNS E OBRAS. ARTIGO 7. NORMAS DE XESTIÓN.1. O imposto esixirase en rexime de autoliquidación.2. Cando se presente unha comunicación previa ou declaración responsable, ou no seu caso se conceda a licenza preceptiva ou cando, non presentada unha comunicación previa ou declaración responsable, nin solicitado, concedido ou denegada a devandita licenza preceptiva, se inicie a construción, instalación ou obra, o interesado deberá presentar autoliquidación segundo o modelo determinado polo Concello e simultaneamente procederá a ingresar en fondos municipais a cota que resulte. Devandita autoliquidación se presentará no prazo dun mes a contar desde a data de presentación da comunicación previa ou declaración responsable, ou no seu caso desde o día seguinte a recepción da notificación da concesión da licenza. No caso de obras nos que o suxeito pasivo sexa unha Administración Pública conforme a definición do artigo 2.3 da lei 40/2015, do 1 de outubro, do réxime xurídico do Sector Público, o prazo de ingreso será dun mes contado desde a notificación da adxudicación do contrato de obras e, en todo caso no prazo máximo dun mes desde o comezo daquelas.3. Os Servizos de Urbanismo comunicarán aos departamentos do Servizo de Xestión Tributaria que corresponda os actos de presentación dunha comunicación previa ou declaración responsable, ou no seu caso de concesión de licenza para actividades suxeitas a tributación achegando unha copia do orzamento presentado polos interesados no proxecto correspondente.4. No caso de que non se executen as obras, construcións ou instalacións o interesado terá dereito á devolución do ingresado de conformidade co disposto na Lei Xeral Tributaria para o procedemento de devolución de ingresos. Igualmente terá dereito á devolución do ingresado unha vez formule expresa renuncia nos supostos de presentación dunha comunicación previa ou declaración responsable, sempre que se realice no prazo de tres meses desde devandita presentación.5. Unha vez finalizada a construción, instalación ou obra e tendo en conta o custo real e efectivo da mesma, o Concello, mediante a oportuna comprobación administrativa modificará, no seu caso, a base impoñible a que se refire o apartado anterior, practicando a correspondente liquidación definitiva e esixindo do suxeito pasivo ou reintegrándolle, no seu caso, a cantidade que corresponda. Cando se produza calquera circunstancia que modifique o custo real e efectivo das obras, construcións ou instalacións que serviu de base para a determinación da cota tributaria, os suxeitos pasivos están obrigados a presentar, no prazo dun mes, declaración complementaria e a ingresar simultaneamente o importe que resulte. As devolucións, cando procedan, axustaranse ao procedemento establecido para as devolucións de ingresos DISPOSICIÓN FINAL. A presente ordenanza fiscal, que consta de nove artigos, foi aprobada polo pleno na sesión realizada o 30 de decembro de 2021, entrará en vigor o día 1 de xaneiro do 2022 e aplicarase mentres non se acorde a súa modificación ou derrogación